Βρήκαμε πώς θα κάνεις αποτοξίνωση μέχρι το εορταστικό τραπέζι - Queen.gr\nΒρήκαμε πώς θα κάνεις αποτοξίνωση μέχρι το εορταστικό τραπέζι\nΤο απόλυτο επταήμερο πρόγραμμα για detox πριν τα Χριστούγεννα.\nΑκριβώς σε μία εβδομάδα από σήμερα θα γιορτάσουμε τα Χριστούγεννα ενώ έχουμε ήδη αρχίσει να μετράμε αντίστροφα για τον ερχομό του νέου έτους. Μπορεί φέτος η πανδημία να μας αναγκάζει να μείνουμε στο σπίτι αυτό δεν σημαίνει όμως ότι δεν θα περάσουμε τις ξεχωριστές αυτές ημέρες με τα αγαπημένα μας πρόσωπα. Όπως συνηθίζουμε κάθε χρόνο, έτσι και φέτος θα μαζευτούμε οικογενειακώς γύρω από το τραπέζι για να απολαύσουμε τις καθιερωμένες Χριστουγεννιάτικες λιχουδιές.\nΗ αλήθεια είναι πως την περίοδο των εορτών όλες θα φάμε το κάτι παραπάνω όπως μελομακάρονα, κουραμπιέδες και ό,τι άλλο μαγειρέψουμε στο σπίτι. Τώρα είναι λοιπόν η κατάλληλη στιγμή να προετοιμάσουμε τον οργανισμό μας, διώχνοντας όλες τις τοξίνες. Με αυτό τον τρόπο θα μπορούμε να φάμε άφοβα λίγο παραπάνω τις γιορτινές ημέρες χωρίς να έχουμε τύψεις και κυρίως χωρίς να πάρουμε περιττό βάρος. Σήμερα ψάξαμε και βρήκαμε το απόλυτο επταήμερο detox plan για να "καθαρίσεις" τον οργανισμό σου ως τα Χριστούγεννα.\nΠέντε ημέρες πριν ξεκινήσεις την αποτοξίνωση προσπάθησε να μειώσεις σταδιακά το αλκοόλ, τον καφέ, τα τσιγάρα, τη ζάχαρη, τα κορεσμένα λίπη και όλα τα επεξεργασμένα τρόφιμα. Αυτά προστίθονται άλλωστε ως τοξίνες στο σώμα σου και είναι πολύ σημαντικό να τα βγάλεις από τη διατροφή σου. Ταυτόχρονα αύξησε την πρόσληψη φυτικών ινών, φρούτων, λαχανικών και φυσικά κατανάλωσε άφθονο νερό. Αυτό θα βοηθήσει ακόμη περισσότερη τη διαδικασία της αποτοξίνωσης.\n1Η ΗΜΕΡΑ: Το πρωί πιες μισό λεμόνι σε ζεστό νερό ή τσάι βοτάνων. Αργότερα κάνε ένα γρήγορο περίπατο, βόλτα με ποδήλατο, yoga ή κολύμπι. Κατανάλωσε άφθονα λαχανικά όπως μαρούλι, μπρόκολο, καρότα, πατζάρια ή ό,τι άλλο σου αρέσει. Φρόντισε τα γεύματά σου να αποτελούνται κυρίως από ψητά λαχανικά όπως μελιτζάνες, κολοκυθάκια, μανιτάρια ή πιπεριές.\n2H ΗΜΕΡΑ: Μπορείς να φας ένα smoothie σαν πρωινό, κινόα με λαχανικά σαν κύριο γεύμα και φυσικά να πιεις νερό με λεμόνι.\n3Η ΗΜΕΡΑ: Δοκίμασε γιαούρτι με φρούτα σαν πρωινό. Το μεσημέρι μπορείς να φας ψάρι ή τόνο με λαχανικά και το βράδυ ένα μεγάλο πιάτο σαλάτα.\n4H ΗΜΕΡΑ: Αν αγαπάς τα smoothie δοκίμασε γάλα με μπανάνα, το οποίο είναι τέλειο για πρώτο γεύμα. Σαν μεσημεριανό μπορείς να φας μια σούπα λαχανικών και το βράδυ ένα ψητό κοτόπουλο με λαχανικά.\n5Η ΗΜΕΡΑ: Το πρωί φτιάξε ένα detox χυμό από μήλο, σπανάκι, τζίντζερ και λεμόνι. Το μεσημέρι μπορείς να φας ρύζι με λαχανικά της αρεσκείας σου. Ο ντάκος αποτελεί μια ωραία πρόταση για το βραδινό σου γεύμα.\n6Η ΗΜΕΡΑ: Κατανάλωσε 1-2 φρούτα σαν πρωινό. Το μεσημέρι μπορείς να φας άπαχο κρέας με σαλάτα ή ψάρι. Το ίδιο ισχύει και για το βραδινό.\n7Η ΗΜΕΡΑ: Πιες ένα χυμό σαν πρωινό. Το μεσημέρι μπορείς να φας άπαχο κρέας με σαλάτα ή ψάρι. Το ίδιο ισχύει και για το βραδινό.\nΗ αποτοξίνωση έλαβε τέλος. Είσαι πανέτοιμη να χαρείς τις ημέρες των εορτών και φυσικά να απολαύσεις τα αγαπημένα σου γεύματα.\nΔες επίσης: Βρήκαμε γιατί δεν πρέπει να βάλεις ποτέ ξανά φέτα λεμόνι στο ποτό σου\nΗ δημοσίευση κοινοποιήθηκε από το χρήστη everydayluxs (@everydayluxs)


Απαγόρευση απόπλου Ε/Γ - Ο/Γ πλοίου ''ΙΟΝΙΣ'' στο Λαύριο - Piraeus365\nΑπαγόρευση απόπλου Ε/Γ – Ο/Γ πλοίου ”ΙΟΝΙΣ” στο Λαύριο\nΕνημερώθηκε, πρωινές ώρες σήμερα, η Λιμενική Αρχή Λαυρίου από τον Πλοίαρχο του Ε/Γ – Ο/Γ ”ΙΟΝΙΣ” Ν.Π. 8775 ότι κατά τη διάρκεια του πλου από τον λιμένα ν. Κέας προς τον λιμένα Λαυρίου, παρουσίασε βλάβη στη δεξιά κύρια μηχανή.\nΣε έλεγχο που διενεργήθηκε, μεσημβρινές ώρες χθες, από στελέχη της Λιμενικής Αρχής Χαλκίδας στην παραλία ”ΝΕΑΣ ΛΑΜΨΑΚΟΥ” του ν. Ευβοϊκού κόλπου, εντοπίστηκε ημεδαπός ερασιτέχνης αλιέας να έχει αλιεύσει εκατόν εβδομήντα έξι (176) ζωντανά άτομα δολώματος του είδους ”σκουλήκι της άμμου”, η αλιεία του οποίου απαγορεύεται κατά τη χρονική περίοδο από 1η Φεβρουαρίου έως 31η Μαΐου έκαστου έτους.\nΕπίσης, σε έλεγχο που διενεργήθηκε, μεσημβρινές ώρες χθες, από τα ανωτέρω στελέχη Λ.Σ. – ΕΛ.ΑΚΤ. στη θαλάσσια περιοχή της Υψηλής Γέφυρας, εντοπίστηκε έτερος ημεδαπός να έχει αλιεύσει εκατό (100) ζωντανά άτομα αχινών, σε απαγορευμένη χρονική περίοδο αλίευσης.\nΣτη σύλληψη ενός 20χρονου αλλοδαπού, προέβησαν μεσημβρινές ώρες σήμερα, στελέχη της Λιμενικής Αρχής Πάτρας.\nΣυγκεκριμένα, σε έλεγχο που διενεργήθηκε από τα ανωτέρω στελέχη, στον επιβατικό σταθμό του νότιου λιμένα Πάτρας, πριν τον απόπλου Ε/Γ – Ο/Γ πλοίου με προορισμό το εξωτερικό, διαπιστώθηκε ότι ο 20χρονος κατείχε και επέδειξε ταξιδιωτικό έγγραφο που ανήκει σε άλλο πρόσωπο καθώς και πλαστό ταξιδιωτικό έγγραφο, με σκοπό την παράνομη έξοδο του από τη χώρα.\n-97χρονου, από τον λιμένα ν. Παξών στον λιμένα Ηγουμενίτσας, με περιπολικό σκάφος Λ.Σ.-ΕΛ.ΑΚΤ. και\n-20χρονου, από τον λιμένα ν. Πάρου στον λιμένα ν. Σύρου, με το Ε/Γ – Τ/Ρ ”ΕΡΙΘΕΛΓΗ Ι” Ν.Π. 8745.\nRelated Items:ΑΠΑΓΟΡΕΥΣΗ ΑΠΟΠΛΟΥ, ΙΟΝΙΣ, ΝΑΥΠΛΙΟ\nΑπαγόρευση απόπλου ΕΓ-ΥΓ “ΗΛΙΔΑ ΝΤΟΛΦΙΝ” στην Κέρκυρα-Θάνατος ημεδαπής στον λιμένα Πειραιά\n”23rd ANNUAL CAPITAL LINK INVEST IN GREECE FORUM”


Το πρώτο ιπτάμενο αυτοκίνητο είναι γεγονός (Φωτο-Βίντεο) - sportcyclades24\nΑρχική/Best of network/Το πρώτο ιπτάμενο αυτοκίνητο είναι γεγονός (Φωτο-Βίντεο)\nBest of networkHot NewsΕλλάδα&Κόσμος\nsc24gr 5 Δεκεμβρίου 2019\nΤο όχημα αυτό μπορεί να πετάξει αλλά αν το επιθυμεί κάποιος μπορεί να το οδηγήσει και κανονικά στο δρόμο.\nΤο πρώτο αυτοκίνητο που θα πετάει είναι γεγονός και αναμένεται να κάνει το ντεμπούτο του στο Μαϊάμι.\nΚοστίζει 599.000 δολάρια και αναμένεται να είναι διαθέσιμο από το 2021. Χρειάζεται βενζίνη αυτοκινήτου και αγγίζει ταχύτητες 200 μίλια (321.869 χιλιόμετρα) ανά ώρα στον αέρα και 100 μίλια (160.934 χιλιόμετρα) ανά ώρα στο έδαφος.\nΤο όχημα, που ονομάζεται Pioneer Personal Air Landing Vehicle, ή το PAL-V, είναι εξοπλισμένο με εναέριο και οπίσθιο έλικα και μπορεί να ταξιδέψει σε υψόμετρο ύψους 12.500 ποδιών.\nΗ παραγωγή γίνεται στην Ολλανδία και έχουν γίνει ήδη 70 παραγγελίες.\nΑν το βίντεο δεν ανοίγει, δείτε το ΕΔΩ


27/07/2018, 05:18 5\nΗ πυρκαγιά που οι αρχές της Καλιφόρνιας αποκαλούν Κράνστον είναι μια από τις πολλές που εκδηλώθηκαν την Τετάρτη στην Κομητεία Ρίβερσαϊντ και οι αρχές λένε πως θεωρούν ότι προκάλεσε ο ίδιος ύποπτος\nεκει βεβαια ειναι ολα ασφαλισμενα,αλλα δεν εχει σημασια..κλειδωνουν,παιρνουν οτι πολυτιμο και προσωπικο αντικειμενο εχουν και φευγουν..με πονο στη καρδια,αλλα φευγουν γιατι ετσι εχουν μαθει....εδω σε ποσες φωτιες εχουμε δει να τους λενε απομακρυνθειτε και να λενε ''οχι θα καω εδω στο σπιτι μου!!!αλλοι βγαζουν βιντεο,διωχνεις εναν και ερχονται αλλοι δεκα περιεργοι,ενας απειθαρχος λαος χωρις παιδεια.....\nΕτσι ειναι. Παιρνουν φωτια οι Αμερικανοι ουτε ενας νεκρος, παιρνει εδω φωτια μια σταλια μερος και ακομη μετραμε τους νεκρους μας. Μηπως εκει υπάρχουν σχεδια εκκένωσης; Μηπως υπάρχουν τρόποι διεξοδου,μηπως η αστυνομια ανοιγει τους δρομους για να διευκολύνει τους κατοικους να φυγουν;\nΗ διαφορά στη συγκεκριμμένη περίπτωση ειναι οτι εκει υπάρχουν φωτιες που κατακαιουν συνεχόμενα για εβδομάδες....και ακόμα δεν μπορούν τις ελέγξουν και βέβαια εχουν το χρονο και σχεδιασμό να κανουν και εκκενώσεις και μέτρα να λαβουν... εδω η φωτια στο Μάτι εξελίχθηκε και τελείωσε σε 90 λεπτά !!! Ειναι τελειως διαφορετικές καταστασεις που δεν μπορούν να συγκριθούν.......\nΆλλο Ελλάδα άλλο Αμερική! εκεί γεωγραφικά υπάρχουν εκτεταμένες δασικές εκτάσεις που μπορεί να κατακαίουν επί βδομάδες! τα σχέδια εκκένωσης και η αστυνομία που ανοίγει δρόμο από μόνα τους δεν αρκούν πρέπει να υπάρχει οργανωτικός συντονισμός ανάλογα με τις γεωγραφικές συνθήκες της πληγείσας περιοχής στην περίπτωση μας δυστυχώς πολλοί παράγοντες συνετέλεσαν στην τραγωδία ! σαφώς και οι αρχές φέρουν τεράστιο βάρος ευθύνης όμως το παράδειγμα σου είναι άστοχο γιατί μιλάμε για ασύγκριτες μορφολογικές διαφορές\nΠαντού τα ιδια\nΚαμιά ευρεσιτεχνία για να μην καίγονται τα δάση. Πρέπει να μείνουμε χωρίς δέντρα για να μην έχουμε πυρκαγιές. Η φύση καταστρέφεται μέρα με την μέρα.


Τα καλύτερα πανεπιστήμια του κόσμου ποιους φοιτητές έχουν; - ΕΝΩΣΗ ΕΚΠΑΙΔΕΥΤΙΚΩΝ ΕΙΚΑΣΤΙΚΩΝ ΜΑΘΗΜΑΤΩΝ\nΑΡΧΙΚΗhome\tΗ ΕΝΩΣΗ\tΚαταστατικό\tΔιοικητικά Συμβούλια\tΕγγραφή Μελών\tΕΚΔΟΣΕΙΣ\tΠεριοδικό\tΒιβλία\tDVD, CD ΕΠΙΜΟΡΦΩΣΗ\tΝΟΜΟΘΕΣΙΑ\tΔευτεροβάθμια\tΠρωτοβάθμια\tΑΝΑΚΟΙΝΩΣΕΙΣ\tΔιεκδικήσεις\tΣεμινάρια\tΔελτία Τύπου\tΣυνεδριάσεις - Συναντήσεις\tΕΠΙΚΑΙΡΟΤΗΤΑ\tΕκδηλώσεις\tΕκθέσεις Μελών\tΗμερίδες -Διαλέξεις\tΣχολικές εκθέσεις\tΔιαγωνισμοί\tΔιάφορα\tΑΡΘΡΑ Παρουσιάσεις εργασιών\tΑφιερώματα\tΑπόψεις\tΆλλα\tCategory: Απόψεις\tΤα καλύτερα πανεπιστήμια του κόσμου ποιους φοιτητές έχουν;\nPublished on Wednesday, 10 September 2014 23:29\tView Comments\nΗ πλύση εγκεφάλου που γίνεται στη νεολαία ως προς το «κακό» ελληνικό πανεπιστήμιο έχει σβήσει έως και τα αυτονόητα. Πήγα να κάνω μάστερ στο εξωτερικό, έχοντας ολοκληρώσει 58 μαθήματα με πτυχίο τετραετούς φοίτησης από το Πάντειο Πανεπιστήμιο – ναι, Πάντειο, και να μην σας πιάνει σύγκρυο. Κι εκεί στα βόρεια οι συμφοιτητές μου είχαν ολοκληρώσει 30 μαθήματα με πτυχίο τριετούς φοίτησης. Και να θέλει, δεν μπορεί το ξένο πανεπιστήμιο να μην σε πάρει όταν έχεις κάνει σε προπτυχιακό επίπεδο ό,τι αυτό πάει να διδάξει σε μεταπτυχιακό.\nΚι όμως, ο μεγάλος αριθμός μαθημάτων που ολοκληρώνουν οι Έλληνες φοιτητές και το εντυπωσιακό εύρος των σπουδών τους δεν παίζει κανέναν ρόλο στην εικόνα που οι ίδιοι έχουν για τον εαυτό τους. Έτσι, συναντώ αποφοίτους Πολυτεχνικών Σχολών με πέντε (5) χρόνια προπτυχιακής φοίτησης στην πλάτη τους, οι οποίοι νοιώθουν να υπολείπονται συναδέλφων τους από το εξωτερικό, οι οποίοι ολοκληρώνουν σπουδές με τα μισά μαθήματα. Τόσο πολύ μας έχουν διαλύσει τη ψυχολογία οι κήρυκες.«Α, όλα κι όλα, δεν παίζει ρόλο η ποσότητα σε ένα πρόγραμμα σπουδών, αλλά η ποιότητα», θα μου πείτε. Κι όμως, ποσότητα και ποιότητα είναι στοιχεία αλληλένδετα. Δεν θα ξεχάσω την ημέρα που πήγα να διδάξω Ιστορία Ψυχρού Πολέμου σε φοιτητές Διεθνών Σχέσεων, σε πανεπιστήμιο του εξωτερικού. Πώς σας φαίνεται ο άλλος να μην γνωρίζει τι σημαίνουν τα αρχικά ΟΗΕ; Φυσιολογικό, αν δεν έχεις κάνει κάποιο μάθημα σχετικά με τον θεσμό αυτό. Στο Πάντειο είχα κάνει – κι όμως, ο αγγλοσάξονας που είχα μπροστά μου είχε 300% μεγαλύτερη αυτοπεποίθηση από τον οποιοδήποτε Έλληνα συνάδελφό του.\nΜια άλλη φορά δίδαξα «Παγκοσμιοποίηση» σε μεταπτυχιακούς, πάλι στο εξωτερικό. Ο εδώ προπτυχιακός φοιτητής της χρονιάς μου έφευγε με «Μικροοικονομική», «Μακροοικονομική», «Δημόσια Οικονομικά» και «Διεθνή Οικονομικά» στο τσεπάκι. Ο εκεί μεταπτυχιακός αγνοούσε ως και τη στοιχειώδη οικονομική ορολογία.«Μα δες τις παγκόσμιες κατατάξεις, τα rankings, τις λίστες!!» ακούω ευθύς αμέσως την επόμενη ένστασή σας. Αχ αυτές οι λίστες… Σκεφθήκατε ποτέ ποιος τις γράφει; Ποιοι συμμετέχουν στις επιτροπές και στα πάνελ που επιλέγουν τα πανεπιστήμια; Με ποια κριτήρια γίνεται η επιλογή;\nΑς δούμε ενδεικτικά μερικές λίστες. Ας πάμε, π.χ., στη λίστα του Forbes για τα best business schools ανά τον κόσμο. Ποιο είναι το ΜΟΝΑΔΙΚΟ κριτήριο επιλογής; Κρατηθείτε: ο μισθός που παίρνεις μόλις βρεις δουλειά μετά την ολοκλήρωσή ων σπουδών σου. Ναι! Ο μισθός αγαπητές μου αναγνώστριες έχει αναχθεί στο βασικότερο κριτήριο για την κατάταξη των πανεπιστημίων και την αξιολόγηση των σπουδών. Το χρήμα που θα βγάλεις στη ζωή σου κρίνει αν σπούδασες καλά ή κακά! Το ίδιο και με τις λίστες των Financial Times για τα καλύτερα μάστερ οικονομικών και επιχειρηματικών σπουδών. Η κρίσιμη λεπτομέρεια – ότι δηλαδή ο πρώτος μισθός στις ΗΠΑ ή στην Ελβετία είναι 3 και 4 φορές πάνω απ’ τον αντίστοιχο ελληνικό (ακόμη και αν τον συγκρίνουμε προσαρμοσμένο στη βάση των διαφορετικών επιπέδων τιμών στην αγορά), και άρα το αμερικανικό και το ελβετικό πανεπιστήμιο θα εμφανίζεται πάνω απ’ το αντίστοιχο ελληνικό βάσει του μισθού των αποφοίτων του – φαίνεται ότι διαφεύγει απ’ τους περισσότερους.\nΑν κατάφερα να σας πείσω για την ποιότητα των ελληνικών πανεπιστημίων, ή τουλάχιστον για το αβάσιμο της μιζέριας που περιτριγυρίζει όλη τη σχετική συζήτηση, μένει να αναρωτηθούμε γιατί αυτή η μιζέρια έχει παγιωθεί τόσο έντονα. Καταρχήν, γιατί πράγματι το ελληνικό πανεπιστήμιο έχει προβλήματα – κομματικοκρατία, γραφειοκρατία, έλλειψη πόρων, και πολλά άλλα. Οι υποδομές συχνά είναι προβληματικές, γιατί έτσι πρέπει να είναι – π.χ. το ελληνικό κράτος αρνήθηκε να δώσει στο Πάντειο Πανεπιστήμιο το γειτονικό κτίριο Σαρίδη, επειδή εκεί «έπρεπε» να στεγαστεί το υπουργείο Τύπου. Κομματικές παρέες (όλως τυχαίως των κομμάτων που υποστηρίζουν με τον τρόπο τους τη συγκεκριμένη φιλολογία για να προωθήσουν τις «μεταρρυθμίσεις») συχνά βάζουν το χεράκι τους σε λογής ζητήματα, κυρίως στελέχωσης. Και καθηγητές συχνά στέκονται ασυνεπείς ως προς το έργο τους – ακόμα θυμάμαι τον καθηγητή μου που μια φορά παράτησε τη διάλεξη και τους φοιτητές για να πάει να παρουσιάσει το νέο του βιβλίο, και την ίδια στιγμή μας υμνούσε τον Σημίτη και τον εκσυγχρονισμό… Αλλά τούτα τα προβλήματα δεν είναι μοναχά ελληνικό προνόμιο, και επίσης τούτα τα προβλήματα, περιέργως, δεν έχουν κλονίσει την εμπιστοσύνη των ξένων πανεπιστημίων προς τους έλληνες απόφοιτους. Α, ναι, και τούτα τα προβλήματα δεν λύνονται με το να απολύεις διοικητικό προσωπικό και να κόβεις τη χρηματοδότηση!Το ζήτημα όμως είναι βαθύτερο: η δυσφήμηση του ελληνικού πανεπιστημίου υπηρετεί την ανάγκη ιδεολογικής ηγεμονίας του κεφαλαίου. Θολώνει τη νεολαία, τσακίζει τη συνείδησή της, σπέρνει τη μοιρολατρία, και τη στέλνει γραμμή στα λογής ιδιωτικά κολλέγια και στις όλο πρεστίζ διεθνείς τους συνεργασίες. Παγιώνει όλη την κουβέντα περί της δήθεν ανάγκης εισαγωγής της επιχειρηματικότητας και της ανταγωνιστικότητας, νομιμοποιώντας το ιδιωτικό σε όλες του τις εκφάνσεις. Και ακυρώνει τη συλλογικότητα, όπως αυτή θα μπορούσε εν δυνάμει να εκφραστεί γύρω από τον πανεπιστημιακό θεσμό και τη μεταρρύθμισή του. Ξεψυχισμένος, ως φοιτητής, σου απομένει το να παραλάβεις τις σημειώσεις σου από τη ΔΑΠ και την ΠΑΣΠ, να περιμένεις υπομονετικά να πάρεις το πτυχίο σου, και δρόμο. Κι ούτε θα σκεφτείς ποτέ, σαν μάθεις ότι σε πήρανε στο εξωτερικό, ότι κάποιο λιθαράκι θα έβαλε και το ελληνικό σου πανεπιστήμιο.\nΚλείνοντας, ας υπενθυμίσω τη βασική θέση του κειμένου. Ανάμεσα στα καλύτερα πανεπιστήμια του κόσμου είναι και τα ελληνικά. Όχι μόνο τα ελληνικά, όχι όλα τα ελληνικά, αλλά ΚΑΙ τα ελληνικά. Με τα αποτσίγαρα στο πάτωμα, με τις σκισμένες αφίσες τους, με τις καταλήψεις για ψύλλου πήδημα, με απλήρωτους διδάσκοντες, με μισοάδειες βιβλιοθήκες, με βιβλία που παραδίδονται στο τέλος της χρονιάς, με όλα αυτά και παρόλα αυτά. Ξέρω πως θα μου τρίψετε στη μούρη rankings και λίστες και αξιολογήσεις. Εγώ θα επικαλεστώ μοναχά την ωμή πραγματικότητα των χιλιάδων φοιτητών που διαπρέπουν σε μεταπτυχιακό επίπεδο στο εξωτερικό. Από πού βγήκαν όλοι αυτοί; Ουρανοκατέβατοι; Τους έβρεξε ο καλός θεούλης; Ή τους έβγαλε η αθάνατη ελληνική ψυχή; Αμ δε! Τους δημιούργησε το Πάντειο, το Πολυτεχνείο, η Πάτρα, η Κρήτη, ο Πειραιάς, το Αριστοτέλειο, η Κομοτηνή, το Αθηνών, τα Γιάννενα, και πάει λέγοντας.Γι’ αυτό, αγαπητοί έλληνες φοιτητές, κι εσείς σπαστικοί γονείς τους, πάψτε να διαβάζετε την προπαγάνδα εναντίον του ελληνικού δημόσιου πανεπιστημίου. Πάψτε να αυτό-κομπλεξάρεστε – το πτυχίο και το βιογραφικό σας είναι μια χαρά. Μην ακούτε τους κήρυκες που ως μόνο χόμπι στη ζωή τούτη διάλεξαν την αποδόμηση του καθετί δημόσιου, του καθετί που δεν υπηρετεί το κεφάλαιο, του καθετί μη Δυτικού και μη καραμπινάτα αγοραίου. Προϋπόθεση για να βελτιωθούν τα ελληνικά πανεπιστήμια είναι να πιστέψουμε σ’ αυτά και στο έργο τους, να πάψουμε να τα συκοφαντούμε και να τα υπονομεύουμε. Όταν τα γραφεία εισαγωγής φοιτητών – τα admissions offices αγγλιστί – των πιο διάσημων πανεπιστημίων στον κόσμο επιδεικνύουν την πιο τυφλή εμπιστοσύνη στους απόφοιτους του ελληνικού πανεπιστημίου, ξανά και ξανά, δεν βρίσκω λόγο να μην κάνετε κι εσείς το ίδιο.Ηρακλής Οικονόμου - Το Περιοδικό - 09/09/2014


Ολυμπιακός: Η διαφορά από ημίχρονο σε ημίχρονο είχε αιτίες | EuroLeague | gazzetta.gr\nΠαρασκευή, 25 Σεπτεμβρίου 2020 - 23:41\nΠροσπαθώ αρκετή ώρα να καταλήξω αν το δεύτερο φιλικό με την Άλμπα ήταν χρήσιμο ή όχι στον Γιώργο Μπαρτζώκα και η αλήθεια είναι πως δεν έχω καταλήξει. Από το να περιμένω λοιπόν, ξεκίνησα να γράφω.\nΧρήσιμο θεωρώ πως δεν ήταν διότι η απουσία των Σπανούλη, Χάρισον και Πρίντεζη έφερε στο παρκέ σχήματα που δεν πρόκειται να δούμε ποτέ. Ειδικά τις «πεντάδες» που είχε ο Μπαρτζώκας στο παρκέ στο δεύτερο ημίχρονο και μάλιστα τις άφηνε για 7-8 λεπτά μαζί.\nΤι συμπέρασμα να βγάλει ένας προπονητής από ένα σχήμα για παράδειγμα με Κόνιαρη, Λαρεντζάκη και ΜακΚίσικ; Μπορεί να κάνω και λάθος γιατί εξηγώ πως αυτές είναι δικές μου σκέψεις.\nΑπό την άλλη ήταν χρήσιμο για τον Μπαρτζώκα διότι είχε την ευκαιρία να δει την κατάσταση ορισμένων παικτών που είχαν παίξει λίγο ή που δεν είχαν προσφέρει αρκετά. Για παράδειγμα οι Κόνιαρης, Χαραλαμπόπουλος και Λαρεντζάκης ή αν προτιμάτε τον Τζένκινς και τον ΜακΚίσικ.\nΑς πάρουμε όμως απόψε τα πράγματα ανά ημίχρονο...\nΗ ομάδα είχε φρεσκάδα και για 20 λεπτά έπαιξε εντυπωσιακά καλό μπάσκετ για την εποχή. Μου άρεσε πάρα πολύ η επιμονή στο γρήγορο καλάθι. Μέχρι και lay up σκόραρε ο Ζαν Σαρλ χωρίς αντίπαλο ύστερα από καλάθι της Άλμπα.\nΚλειδί στην συγκεκριμένη φάση ήταν φυσικά η γρήγορη πάσα επαναφοράς κι η μακρινή πάσα του Σλούκα.\nΟ Ολυμπιακός έδειχνε επιμονή στο να βρει καλάθι στην early offense.\nΜία σημαντική διαφορά που παρατήρησα σε σχέση με άλλα φιλικά ήταν η πρώτη πάσα μετά το ριμπάουντ. Όποιος ψηλός κυρίως έπαιρνε το ριμπάουντ έψαχνε πάσα μπροστά κι όχι πίσω ή στην ίδια ευθεία. Μάλιστα ο Μάρτιν δύο φορές έδωσε πάσα στον «κενό χώρο» με τον Σλούκα και τον ΜακΚίσικ να βρίσκουν την μπάλα πάνω στον βηματισμό τους τρέχοντας προς το αντίπαλο καλάθι.\nΣτο «5on5» μου άρεσε αρκετά και η ροή στην κίνηση των παικτών στο εκάστοτε σύστημα ή play. Συγχρονισμένη, με τους παίκτες να ξέρουν που ακριβώς να πάνε και πότε. Η επιθετική λειτουργία ήταν πολύ καλή.\nΗ Άλμπα ήταν λογικό να αντιδράσει. Ο Ρενέσες έβαλε τον Σίβα να κυνηγάει τον Σλούκα ακόμη και στην τουαλέτα. Μόλις έδινε την μπάλα ο Έλληνας γκαρντ δεν μπορούσε να την ξαναπάρει.\nΧωρίς πλάκα το παιχνίδι γινόταν «4on4» και no Sloukas, no δημιουργία. Η Άλμπα έγινε και πιο επιθετική στην άμυνα, «βάραγε» όπως σε ορισμένες περιπτώσεις θα «βαράει» κι ο Ολυμπιακός και το ματς άλλαξε εικόνα.\nΟ Μπαρτζώκας φώναζε «προστατέψετε την μπάλα και ψάξτε για την ασφαλή επιλογή», αλλά μάταια. Στην τελευταία περίοδο υπέπεσαν σε 7 ή 8 λάθη από τα 25 (πάλι) συνολικά.\nΧωρίς τον Σλούκα στο παρκέ τα άλλα γκαρντ δεν ανταποκρίθηκαν. Στην επίθεση να το καταλάβω, αλλά στην άμυνα;\nΗ Άλμπα σκόραρε 31 πόντους στην τελευταία περίοδο. Ανεπίτρεπτο.\nΣτο ξύλο της Άλμπα όχι μόνο υποχώρησαν, αλλά δεν φρόντισαν να της κάνουν τουλάχιστον το ίδιο.\nΤο τελευταίο τρίλεπτο πάντως ήταν μία καλή προσομοίωση για τα επίσημα παιχνίδια που ακολουθούν. Με την ομάδα πίσω στο σκορ, ο Μπαρτζώκας επανέφερε Σλούκα και Παπανικολάου και το 65-60, μετατράπηκε σε 65-64. Ασχέτως αν χάθηκε το ματς, ήταν μία αντίδραση.\nΤα φιλικά ολοκληρώθηκαν εκτός απροόπτου και πλέον αλλάζουν οι στόχοι. Τα ματς που ακολουθούν θα είναι επίσημα και πρώτος στόχος θα είναι η νίκη. Ακολουθεί η βελτίωση. Προέχει το αποτέλεσμα από την πρώτη μέρα του Οκτώβρη κι έπειτα.\nΠΡΕΠΕΙ ΝΑ ΕΙΝΑΙ ΟΛΟΙ ΕΤΟΙΜΟΙ\nΕίναι δύσκολο για έναν παίκτη να μπαίνει στο παρκέ μετά από πολύ καιρό. Από την άλλη Κόνιαρης, Χαραλαμπόπουλος και Λαρεντζάκης ξέρουν πως θα έχουν λιγότερες ευκαιρίες από τους υπόλοιπους και οφείλουν να είναι έτοιμοι.\nΑυτό που έκανε ο Λαρεντζάκης με την Μπάγερν δεν το έκανε ο Κόνιαρης με την Άλμπα. Χαρακτηριστική φάση είναι πως στο τέλος του πρώτου ημιχρόνου δεν πήγε καν να πάρει την μπάλα να στήσει επίθεση και την άφησε στον Παπανικολάου\nΥΓ: Τα φιλικά ολοκληρώθηκαν και ο μοναδικός παίκτης που πέρασε απαρατήρητος είναι ο Τζένκινς. Ελπίζω με την εμπειρία του να μπορέσει να βρει ρυθμό και να βοηθήσει όταν πρέπει. Μέχρι τώρα όποτε μπήκε μέσα δεν ήταν καθόλου απειλητικός.